Małgorzata Myśliwiec. Małgorzata Myśliwiec (rodz. 30. styczńa 1975. we Chorzowje – polsko politolożka, habilitowano dochtorka społecznych nauk, akadymicko rechtorka we Ślůnskim Uńiwersyteće we Katowicach, podszukowoczka spůłczesnych politicznych systymůw, problymůw regjůnalnych a etnoregjůnalnych partyjůw we spůłczesnyj Ojropje,a tyż politicznych procesůw we Gůrnym Ślůnsku. 
Skůńczůła sztudyjo we Ślůnskim Uńiwersyteće we 1998., tam tyż dochtoryzowała śe na podstawje roboty «Decyntralizacyjo a regjůnalizm we politicznyj kůncepcyji „Convergencia i Unió”» we 2002. We 2015. uotrzimała stopjyń habilitowanyj dochtorki na podstawje rozprawy «Pozycyjo regjůnalnych partyjůw we politicznym systymje spůłczesnyj Szpańije», co ja uobrůńůła na tyj samyj uczelńi. Do jeji naukowych zainteresowań przinoleżům: politiczne systymy pańśtwůw Ojropejskij Uńije a Magrebu (uosobliwje Szpańije a Maroka, procesy decyntralizacyje a regjůnalizacyje we Ojropje, teoryjo nacyje a nacjůnalizmu, regjůnalne a etnoregjůnalne partyje a publiczno admińistracyjo we ojropejskich państwach. 
We 2017. spůłtworzůła Ślůnsko Regjůnalno Partyjo, z listůw keryj bez sukcesu sztartowała we 2018. ku syjmikowi ślůnskigo wojewůdztwa (lista ńy przekroczůła welůnkowyj barjery).